b'\n_START_ARTICLE_\nProdukcija (ekologija)\n_START_PARAGRAPH_\nProdukcija - ekologijoje ekosistemos produkcija yra ekosistemos sukurta biomas\xc4\x97. Paprastai skai\xc4\x8diuojama per laiko vienet\xc4\x85 (valand\xc4\x85, par\xc4\x85, metus) sukurta produkcija. Produkcijos gaminimo sparta ekosistemos ploto vienete paprastai vadinamas produktyvumu._NEWLINE_Skiriamos pirmin\xc4\x97 ir antrin\xc4\x97 produkcijos.\n_START_SECTION_\nPirmin\xc4\x97 produkcija\n_START_PARAGRAPH_\nPirmin\xc4\x97 produkcija yra ekosistemos autotrof\xc5\xb3 (gamintoj\xc5\xb3) pagaminta biomas\xc4\x97, paprastai i\xc5\xa1matuota per tam tikr\xc4\x85 laiko tarp\xc4\x85._NEWLINE_Dal\xc4\xaf pirmin\xc4\x97s produkcijos sunaudoja (panaudoja energijos gavybai) patys autotrofai, tod\xc4\x97l visa per laiko vienet\xc4\x85 pagaminta produkcija vadinama bendr\xc4\x85ja pirmine produkcija (angl. gross primary production, GPP)._NEWLINE_Autotrof\xc5\xb3 nesunaudota ir ekosistemoje besikaupianti produkcijos dalis vadinama gryn\xc4\x85ja pirmine produkcija (angl. net primary production, NPP). \xc5\xbdmon\xc4\x97s ir kiti gyv\xc5\xabnai savo poreikiams tenkinti gali panaudoti tik gryn\xc4\x85j\xc4\x85 produkcij\xc4\x85._NEWLINE_Skirtumas tarp bendrosios ir grynosios pirmini\xc5\xb3 produkcij\xc5\xb3 yra autotrof\xc5\xb3 energijos gavybai sunaudota biomas\xc4\x97.'